**Prevádzka ŠKD:**

**VNÚTORNÝ  PORIADOK  pre žiakov v ŠKD**

Prevádzka školského klubu detí je v školskom roku zabezpečená počas pracovných dní v týždni **od 6,00 do 17,00**.

Podľa potrieb zákonných zástupcov je klub v prevádzke aj  počas školských prázdnin, ak sa prihlási minimálne 15 detí.

V čase **od 6,00 do 7,30** sa deti schádzajú v oddelení rannej služby. Výchovná činnosť pred vyučovaním je zameraná na oddychové a relaxačné aktivity.

Po vyučovaní sa uskutočňuje výchovno-vzdelávacia činnosť v jednotlivých oddeleniach klubu podľa plánu a režimu dňa **do 16,00**.

**V čase od 14,00 do 15,00 prebieha v oddeleniach príprava žiakov na vyučovanie.**

Pre deti, ktoré ostávajú v klube aj po skončení činnosti v jednotlivých oddeleniach, je zabezpečená výchovná činnosť v **oddelení dlhej služby v čase od 16,00 do 17,00.**

**Výber detí z ŠKD**

Z dôvodu zabezpečenia plynulej výchovno-vzdelávacej činnosti v ŠKD je možné vybrať dieťa z ŠKD v čase **o 14,00, o 15,00, o 16,00.**

Odchod dieťaťa uvedie jeho zákonný zástupca v Zápisnom lístku, prípadne Prihláške do ŠKD (novoprijaté deti). Dieťa v stanovených časoch odchádza z budovy školy cez bočný – ľavý vchod (nie cez vrátnicu).

V prípade, že dieťa pravidelne odchádza z ŠKD mimo stanoveného času (napr. na záujmovú činnosť, ZUŠ, tréning, a iné) je potrebné to zaznamenať do Zápisného lístku.

**Všetky zmeny** v Zápisnom lístku, prípadne individuálne odchody dieťaťa z ŠKD je potrebné oznámiť vychovávateľke **písomne.**

**Mimoriadny výber** dieťaťa z ŠKD je potrebné nahlásiť na vrátnici.

**Od 16,00 do 17,00** sa deti nachádzajú v spojených oddeleniach dlhej služby a dieťa si môžete vyzdvihnúť podľa potreby. Pre výber dieťaťa použite zvonček „Dlhá služba“, ktorý sa nachádza pri vchodových dverách.